219 



inderlig og stærkt blandet med visse andre Alger, og disse 

 danne da et sammenhængende Tæppe af lange, for Største- 

 delen forgrenede Alger, hørende til de brune Algers Klasse, 

 med Undtagelse af en enkelt Grønalge. Foruden Desmarestia 

 aculeata optræde her Chætomorpha Melagonium, Dictyosiphon 

 foeniculaceus /9, flaccidus og Desmarestia viridis. I Hekla-Havn 

 fandtes endvidere som integrerende Del af denne Formation 

 Stictyosiphon tortilis, Sphacelaria racemosa og Fucus inflatus 

 var. membranaceus. 



Algerne i disse Tæpper ere , ialtfald for Størstedelen , ikke 

 fæstede paa Sten eller Klipper men ligge løst paa Bunden. En 

 Del af dem er vel ofte hidført andetsteds fra, men Hovedmassen 

 synes at være opstaaet paa Stedet, ikke ved Forplantning ved 

 Sporer, men ved fortsat vegetativ Væxt. Dermed hænger 

 sammen den paafaldende Længde, som flere af disse Alger 

 opnaa. Dictyosiphon foeniculaceus /?, flaccidus er det, paa 

 Grund af dens Skjørhed, neppe muligt at samle i hel Tilstand, 

 men dens Længde vilde sikkert kunne maales i Meter; og 

 Chætomorpha Melagonium opnaar enorme Dimensioner, da den 

 udprægede interkalære Væxt medfører, at Traaden holder sig 

 ungdommelig i hele sin Længde og ikke døer i den ene Ende 

 af Alderdom, som Tilfældet er med Desmarestia og Dictyosiphon. 

 I Forbindelse med denne fortsatte Væxt staar den Omstændig- 

 hed, at disse Alger enten slet ikke eller kun undtagelsesvis 

 fruktificere. Dette var i Hekla-Havn ogsaa Tilfældet med Stic- 

 tyosiphon tortilis, medens Fucus inflatus og Sphacelaria ra- 

 cemosa fruktificerede rigeligt. At disse to ere i Stand til at 

 fruktificere uden at være fæstede til et Substrat, hænger maaske 

 sammen med, at de ikke frembyde saa yppig og saa længe 

 vedvarende Væxt. Af begge fandtes Kimplanter, særlig af 

 Fucus, fæstede dels paa Fucus, dels paa mindre Alger. De 

 ældre løse Fucus-Planter stamme sandsynligvis fra saadanne 

 Kimplanter, som tidligere eller senere ere blevne løsnede ved, 

 at den Alge, hvorpaa de have voxet, er gaaet tilgrunde, hvor- 



